Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA APAR GACHIEL - OTE MAR JAMALAIKA MAR ADEK
KA KRISTO nodonjo e ka maler polo mondo otiek tich mogik mar winjruok, nomiyo jotichne wach ote mogik mar ng’wono mondo olande ni ji duto. Wach oteno e siem mar jamalaika mar adek mandiki e fweny 14. Bang’ ka osego milomene, janabi noneno Wuod dhano kobiro gi duong’ne mondo oka cham manie piny.KKS 80.1
Kaka nosekor wach chon e Biblos, tich mar Kristo e ka maler moloyo nochakore e giko mar ndalo ma nokor, e higa mar 1844. Giko mar ndalogo e ma jandik kitap fweny owacho kuome niya, “Eka Hekalu mar Nyasaye noyaw e polo, kendo Sanduku mar Muma mare noneno e i Hekalu.” Fweny 11:19. Sandug muma mar Nyasaye ni ei ot mar ariyo mar kamaler. Ka Kristo nodonjo kanyo, mondo otim tich ni joketh, eka ne oyaw hekalu ma iye, kendo sandug Nyasaye noneno. Duong’ kod teko mar Nyasaye nofwenyore ni jogo ma noneno Jawar gi wang’ mar chuny kuom yie, kotimo tich mar sayo ni ji. Kendo ka duong’ mar Nyasaye nopong’o hekalu, eka ler moa ka maler moloyo nolor ni ji ma ne rite e piny.KKS 80.2
Kuom yie ne giluwo Jadolo margi Maduong’ koa ka maler kodhi e ka maler moloyo, kendo ne gineno kochungo e nyim sandug muma mar Nyasaye kowacho kaka rembe nochwer ni ji. Ei sandugno e ma chik Nyasaye nitie, mana chik kande ma Nyasaye Owuon nomiyo Musa ka polo mor e Sinai, kendo ma En Owuon e ma nondikogi gi luete kuom kite ariyo mopamore. Onge chik kata achiel moseloki; kata yodi kata ton achiel onge moselokore kuome. Ke Nyasaye nomiyo Musa ndiko mar chikne apar, to mano nobedo rapor mar mano ma nokano e ka maler manie polo. Jogo ma ne manyo adieri mar Nyasaye gi teko, ka ne ginono chik apargo duto, to e chunye tir ne gineno chik mar ang’wen kondiki mana kaka nowache chon: “Hing chieng’ Sabato, mondo obedni maler. Ti tich ndalo auchiel, tim tichni duto: to ndalo mar abiriyo ni Sabato mar Jehova Nyasachi: e ndalono kik iti tichi, kaka in, kata wuodi, kata nyari, kata jatichni mawuoi, kata jatichni manyako, kata dhogi, kata jamwa manie dalani; to e ndalo auchiel Jehova nochweyo polo gi piny, gi nam, gi gik moko duto mantie, kendo nodiro e ndalo mar abiriyo: e ma nomiyo Jehova ogwedho ndalo mar abiriyo, kendo owale maler.” Wuok 20:8-11.KKS 80.3
Roho mar Nyasaye nojiwo chuny jogo ma notimo kinda mar puonjore Wachne. Chunygi nofwenyorenigi kaka ne giseketho chik mar ang’wen nikech ne ok gidewo ndalo mar yuweyo ma Jachwech noketo. Ne gichako manyo tiend gi momiyo girito ndalo mokwongo mar juma, ka giweyo ndalono ma Nyasaye Owuon nowalo. Ne ok giyudo kamoro ei Biblos ma wacho kaka osewit chik mar ang’wen, kata mana ni ne oseloki Sabato; mi ne ging’eyo ni kare gwethno ma nogwedhgo ndalo mar abiriyono ne pok orumo. Ne gisebedo mana ka gigombo ng’eyo dwaro mar Nyasaye, kendo koro ka ne gineno kaka giketho chikne, chunygi nopong’ gi kuyo. Ne gimedo yangore ni giyie winjo wach Nyasaye, mana ka gichako rito Sabatone maler.KKS 81.1
Ji mathoth notemo mondo gilok yie mar jogo. Onge ng’a ma ne nyalo rem mak oneno ni ka maler mar piny nene en mana kido mar ka maler manie polo, kendo kaka chik moketi ei sandug muma ma ne nie piny ne ochalre chutho gi chik manie sandug muma manie polo; kendo ka ng’ato oyie kod weche mondiki kuom ka maler manie polo, to nyaka oyie bende gi chik Nyasaye, kendo kaka owinjore mondo girit Sabato kaka ondiki e chik mar ang’wen.KKS 82.1
Jogo ma noyie kod puonjno monyiso kaka Kristo osayo ni ji, bende kaka chik Nyasaye osiko ma nyaka chieng,’ ne gifwenyo ni kare wechego e manitie ei ote mar jamalaika mar adek. Jamalaikano owacho niya, “Ka eri e ma idwaroe kinda mar jo maler momako chik Nyasaye gi yie mar Yesu.” Fweny 14:12. Wechegi eki oluwo bang’ siem maduong’ kendo malich: “Ka ng’ato olamo Ondiek, gi gi maket kode, kendo oyudo kido e lela wang’e, kata e Iwete, ng’atno nomadh divai mar mirimb Nyasaye, mool ma onge gimoro moruworego e kikombe mar mirimbe,” Fweny 14:9, 10. Ka ng’ato ne dwaro winjo tiend weche mondiki e wesgi eki, to ne dwarore mondo ong’e tiend ngeche mantie go eko. Gigi to nochungo kar ang’o, mana ondiek, gi maket kode, bende kido? Kendo jogo ma ne manyo adieri nomedo mana nono tiend weche mokor.KKS 82.2
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn luo_Latn luo_Latn luo_Latn